**Likumprojekta „Grozījumi Elektroenerģijas tirgus likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Ministru kabineta 2012.gada 20.novembra sēdes protokollēmuma Nr.65; 34.§. 3.punktu, Ekonomikas ministrijai tika uzdots līdz 2012.gada 15.decembrism sagatavot grozījumus Elektroenerģijas tirgus likumā.Eiropas Parlamenta un Padomes Direktīvas 2009/72/EK **(2009. gada 13.jūlijs)** par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu (turpmāk – Elektrības direktīva) preambulas 3.punktā ir nostiprināta atziņa, ka, Eiropas Kopienas dibināšanas līgumā noteiktās Eiropas Savienības pilsoņu garantētās brīvības, proti, brīva preču aprite, brīvība veikt uzņēmējdarbību un pakalpojumu sniegšanas brīvība - ir sasniedzamas vienīgi pilnībā atvērtā tirgū, kas ļauj visiem patērētājiem brīvi izvēlēties piegādātājus un visiem piegādātājiem brīvi veikt piegādes lietotājiem. Tāpat, Elektrības direktīva paredz, ka mājsaimniecības lietotāji var saņemt universālo pakalpojumu, kas ietver tiesības saņemt konkrētas kvalitātes elektroenerģiju savā teritorijā par saprātīgām, viegli un skaidri salīdzināmām, pārskatāmām un nediskriminējošām cenām. Lai nodrošinātu universālā pakalpojuma sniegšanu, dalībvalstis var norādīt pēdējo garantēto piegādātāju. Likumprojekts „Grozījumi Elektroenerģijas tirgus likumā” ir izstrādāts, pamatojoties uz 2009.gada 17.jūnijā parakstīto saprašanās memorandu ar Eiropas Komisiju par Baltijas enerģētikas tirgus starpsavienojumu plānu (turpmāk – BEMIP), kas ietver vienošanos par pakāpenisku elektroenerģijas tirgus atvēršanu Baltijas valstīs, atceļot regulētos elektroenerģijas tirdzniecības gala tarifus.Saskaņā ar Elektrības direktīvas 37.panta 4.punkta d) apakšpunktu dalībvalstīm ir jānodrošina, ka regulatīvajām iestādēm ir piešķirtas vajadzīgās pilnvaras, lai tās varētu efektīvi un bez kavēšanās veikt tām noteiktos pienākumus, tostarp pilnvaras piemērot iedarbīgas, samērīgas un atturošas sankcijas elektroenerģijas uzņēmumiem, kas nepilda saistības, kuras izriet no šīs direktīvas vai no regulatīvās iestādes vai Energoregulatoru sadarbības aģentūras lēmumiem. Eiropas Parlamenta un Padomes regulas Nr.1227/2011 par enerģijas vairumtirgus integritāti un pārredzamību (turpmāk – REMIT) 18.pantā ir noteikts, ka dalībvalstis izstrādā noteikumus par sankcijām, ko piemēro par šīs regulas pārkāpumiem, un veic visus vajadzīgos pasākumus, lai nodrošinātu to īstenošanu. Paredzētajām sankcijām ir jābūt iedarbīgām, atturošām un samērīgām, atspoguļojot pārkāpuma veidu, ilgumu un smagumu, kaitējumu patērētājiem un iespējamos ieguvumus no tirdzniecības, kas veikta, pamatojoties uz iekšējo informāciju un tirgus manipulāciju. Ne vēlāk kā līdz 2013.gada 29.jūnijam dalībvalstīm ir jāinformē Eiropas Komisiju par minētajiem noteikumiem.Ministru kabinets 2012.gada 6.novembrī, izskatot likumprojektu „Grozījumi Elektroenerģijas tirgus likumā”, uzdeva Ekonomikas ministrijai sadarbībā ar Sabiedrisko pakalpojumu regulēšanas komisiju (turpmāk – regulators) līdz 2012.gada 31.decembrim sagatavot priekšlikumus normatīvo aktu grozījumiem par regulatora tiesībām elektroapgādes komersantiem piemērot sankcijas par elektroapgādi regulējošo normatīvo aktu normu neievērošanu un noteiktā kārtībā iesniegt tos Ministru kabinetā. |
| 2. | Pašreizējā situācija un problēmas | Ministru kabineta 2011. gada 29. novembra noteikumu Nr.914 „Elektroenerģijas tirdzniecības un lietošanas noteikumi” 13. punkts nosaka, ka tiesības uz universālo pakalpojumu ir mājsaimniecības lietotājam un elektroenerģijas lietotājam, kura visi pieslēgumi sistēmai vienlaikus atbilst šādiem kritērijiem: pieslēguma spriegums nepārsniedz 400 voltu spriegumu, ievadaizsardzības aparāta nominālā strāva nepārsniedz 100 ampēru un lietotājs pērk elektroenerģiju tikai tādēļ, lai to tālāk piegādātu apakšlietotājiem, kuri pērk un izlieto elektroenerģiju savā mājsaimniecībā pašu vajadzībām, izņemot komercdarbību vai cita veida profesionālās darbības vajadzības.Direktīvas 3. panta trešajā daļā paredzēts dalībvalsts pienākums nodrošināt universālo pakalpojumu vismaz mājsaimniecības lietotājiem un, kur uzskata par nepieciešamu, arī mazajiem uzņēmumiem. Universālais pakalpojums šīs normas izpratnē ir tiesības saņemt elektroenerģiju uz saprātīgiem nosacījumiem.Normālos apstākļos šī nosacījuma ievērošanai nav vajadzīga aktīva dalībvalsts rīcība, jo iekšējā enerģijas tirgus būtība ir nodrošināt konkurētspējīgas enerģijas cenas un augstu pakalpojumu kvalitāti. Tādejādi efektīva tirgus gadījumā valstij obligāti nebūtu jānosaka enerģijas cenu griesti kādai no lietotāju grupām vai jāapstiprina galalietotāju tarifi. Dalībvalstij ir pienākums nodrošināt, ka enerģijas cenas tiek publicētas vienkāršā un salīdzināmā veidā, kā arī aizsargātajiem lietotājiem ir pieejamas pēdējās garantētās piegādes izmantošanas tiesības.Veidojot nosacījumus efektīvam un integrētam elektroenerģijas tirgum, ir nepieciešams pakāpeniski samazināt to lietotāju skaitu, kas saņem elektroenerģiju par regulētām cenām, un tādejādi nodrošinot pietiekama skaita tirgus dalībnieku klātbūtni tirgū līdz brīdim, kad regulētas cenas vairs netiks noteiktas un elektroenerģijas tirgus tiks pilnībā atvērts. Igaunijā 2013. gada 1. janvārī elektroenerģijas tirgus tiks atvērts pilnībā, un arī visas Igaunijas mājsaimniecības turpmāk pirks elektroenerģiju par mēneša vidējo NordPool Spot biržas cenu. Lietuvā 2013. gada 1. janvārī visi lietotāji, kas ir juridiskas personas, kļūs par tirgus dalībniekiem, bet mājsaimniecību cenu regulācija tiks saglabāta līdz 2015. gada 1. janvārim. Līdz šim elektroenerģijas tirgus atvēršana Latvijā ir veiksmīgi noritējusi trīs posmos, tirgū iesaistot visus Latvijas elektroenerģijas lietotājus izņemot mājsaimniecības. Līdz ar to Latvijas atvērtā elektroenerģijas tirgus daļa sasniegusi 75% no kopējā elektroenerģijas patēriņaSadales sistēmas operators un tirgotāji veiksmīgi pielāgoja gan savas uzskaites, gan norēķinu sistēmas liela skaita lietotāju vienlaicīgai statusa maiņai, tādējādi gan sistēmas operators, gan tirgotāji ir gatavi tirgus tālākai liberalizācijai.Nozīmīgs faktors tirgus veiksmīgai saistīto lietotāju skaita samazināšanai bija arī stabilās elektroenerģijas biržas cenas. Cena, par kādu tirgus dalībnieki varēja pirkt elektroenerģiju, kopumā ir bijusi līdzīga vai zemāka par regulētajos tarifos iekļauto elektroenerģijas cenu un pēdējās garantētās piegādes cenu. Paredzams, ka nākamā perioda biržas cenas gada griezumā varētu saglabāties līdzīgas, tāpēc kļūšana par tirgus dalībniekiem neradīs papildu finansiālo slogu lietotājiem.Elektroenerģijas tirgus atvēršanas kontekstā, kā arī ņemot vērā Latvijas izvēlētā pārvades sistēmas operatora nodalīšanas modeli ir būtiski paredzēt iedarbīgus, samērīgus un atturošus ietekmēšanas līdzekļus, kurus regulators būtu tiesīgs piemērot elektroenerģijas tirgus dalībniekiem, pārvades sistēmas operatoram un elektroenerģijas sistēmas īpašniekam par Elektroenerģijas tirgus likumā un REMIT noteikto prasību neievērošanu. Elektrības direktīvas 37.panta 4.punkta d) apakšpunkts noteic, ka dalībvalstīm ir jānodrošina, ka regulatīvajām iestādēm ir piešķirtas pilnvaras piemērot iedarbīgas, samērīgas un atturošas sankcijas elektroenerģijas uzņēmumiem, kas nepilda saistības, kuras izriet no šīs direktīvas vai no juridiski saistošiem regulatīvās iestādes vai Energoregulatoru sadarbības aģentūras (ACER) lēmumiem, vai ierosināt, lai kompetenta tiesa piemēro šādas sankcijas. Tas ietver pilnvaras noteikt vai ierosināt noteikt attiecībā uz pārvades sistēmas operatoru un vertikāli integrētu komersantu iedarbīgas, samērīgas un atturošas sankcijas līdz pat 10 % apmērā no attiecīgā pārvades sistēmas operatora vai vertikāli integrēta komersanta gada apgrozījuma. Minētais maksimālais sankcijas apjoms ir aizgūts no Eiropas Savienības konkurences tiesībām. Līdz ar to attiecībā uz pārējiem energoapgādes komersantiem dalībvalstis ir tiesīgas brīvi noteikt sankcijas apjomu, nodrošinot, ka tās ir iedarbīgas, samērīgas un atturošas.Elektrības direktīva paredz, ka gadījumā, ja ir norīkots neatkarīgs sistēmas operators (šādu modeli Latvija ir izvēlējusies elektroapgādē), regulatīvā iestāde pārrauga, kā pārvades sistēmas īpašnieks un neatkarīgais sistēmas operators pilda tiem noteiktos pienākumus, un piemēro sankcijas par neizpildi (Elektrības direktīvas 37.panta 3.punkta a) apakšpunkts). Līdz ar to regulatīvās iestādes tiesības piemērot iedarbīgas, samērīgas un atturošas sankcijas ir attiecināmas arī uz pārvades sistēmas īpašnieku.Savukārt, REMIT prasības par iedarbīgu, atturošu un samērīgu sankciju ieviešanu attiecas uz vairumtirgus dalībniekiem REMIT izpratnē, tātad - pārvades sistēmu operatoriem un tirgus dalībniekiem (elektroenerģijas ražotājiem, elektroenerģijas tirgotājiem un galalietotājiem). REMIT paredz, ka dalībvalstis izstrādā sankcijas, ko piemēro par šīs regulas pārkāpumiem, un veic visus vajadzīgos pasākumus, lai nodrošinātu to īstenošanu. REMIT pārkāpumi aptver ne tikai tieši regulā paredzētos pārkāpumus (aizliegums izmantot iekšējo informāciju un tirgus manipulāciju aizliegums), bet arī pārkāpumus, kas saistīti ar informācijas nesniegšanu regulatoram vai ACER, reģistrēšanos u.c. (ACER Guidance on the application of Regulation (EU) No 1227/2011, 2nd edition). REMIT preambulas 31.punktā ir ietverta norāde uz iespējamo sankciju apmēru, proti, *„atzīstot mijiedarbību starp tirdzniecību ar elektroenerģijas un dabasgāzes atvasinātajiem produktiem un tirdzniecību ar faktisko elektroenerģiju un gāzi, sankcijām par šīs regulas pārkāpumiem būtu jāatbilst tām sankcijām, ko dalībvalstis noteikušas, ieviešot Direktīvu 2003/6/EK”*. Minētais nozīmē, ka sankcijām par REMIT pārkāpumiem jāatbilst sankcijām, kas paredzētas par pārkāpumiem saistībā ar finanšu instrumentiem. Vienlaikus REMIT paredz, ka, veicot tirgus uzraudzību, valstu regulatīvās iestādes sadarbojas ar attiecīgajām dalībvalsts izveidotajām tirgus uzraudzības struktūrām (Latvijas gadījumā – Finanšu un kapitāla tirgus komisija).Šobrīd atbildību par regulējamo nozaru normatīvo aktu pārkāpšanu paredz Latvijas Administratīvo pārkāpumu kodekss (turpmāk - LAPK). LAPK paredzētā administratīvo lietu ierosināšanas un izskatīšanas kārtība, lielākoties, nav piemērota enerģētikas nozarei un LAPK noteiktais maksimālais sods, kādu regulators var piemērot par regulējamo nozaru normatīvo aktu pārkāpšanu (desmittūkstoš latu), nav uzskatāms par iedarbīgu, samērīgu un atturošu sankciju. Gadījumi, kad elektroenerģijas sistēmas operators, sistēmas īpašnieks, ražotājs, tirgotājs vai tirgus dalībnieks, nepilda Elektroenerģijas tirgus likuma un REMIT prasības pārsvarā ir sarežģīti. Šādu pārkāpumu konstatēšanai, izvērtēšanai, pierādījumu iegūšanai un pārbaudei ir nepieciešams ilgs laiks, it īpaši, ja pārkāpumi ir saistīti ar pārrobežu tirdzniecību un starpvalstu savienojumiem, jo šādos gadījumos ir nepieciešama papildu informācijas iegūšana no citu valstu komersantiem, regulatīvajām iestādēm, kā arī konsultācijas ar Eiropas komisiju, ACER, Konkurences padomi un Finanšu un kapitāla tirgus komisiju. Līdz ar to nav iespējams ievērot LAPK noteiktos termiņus lietas ierosināšanai un izskatīšanai.LAPK maksimālais sods (ietekmēšanas līdzeklis), kādu regulators var piemērot par regulējamo nozaru normatīvo aktu pārkāpšanu, ņemot vērā arī LAPK paredzēto lēmuma pārsūdzības kārtību, nemotivē atturēties no pārkāpuma izdarīšanas vai to izbeigt un nereti nav samērojams ar pārkāpēja ieguvumu pārkāpuma rezultātā. 2011.gadā regulators par regulējamo nozaru normatīvo aktu pārkāpumiem 95 komersantiem piemēroja administratīvo sodu, tostarp 39 komersantiem uzlika naudas sodu par pārkāpumu nenovēršanu un atkārtotu pārkāpumu izdarīšanu. Savukārt 2012.gadā sodīti tika 80 komersanti, no kuriem naudas sodu par pārkāpumu nenovēršanu un atkārtotu pārkāpumu izdarīšanu uzlika 17 komersantiem.Regulatora pieredze liecina, ka tirgus apstākļos regulējamo nozaru normatīvo aktu prasību neievērošana atsevišķiem komersantiem var radīt izdevīgākus apstākļus, kas kavē konkurences attīstību un ir pretēji citu tirgus dalībnieku un lietotāju interesēm. Tā, piemēram, informācijas neiesniegšana var kavēt regulatoru objektīvi novērtēt tirgu un savlaicīgi veikt pasākumus konkurenci ierobežojošu darbību novēršanai. Tāpēc ir būtiski nodrošināt, lai tie ietekmēšanas līdzekļi, kurus regulators ir tiesīgs piemērot par regulējamo nozaru normatīvo aktu prasību neievērošanu, būtu iedarbīgi, samērīgi un atturoši.Lai ietekmēšanas līdzeklis būtu samērīgs ar ieguvumu, kādu sistēmas operators, elektroenerģijas sistēmas īpašnieks, elektroenerģijas ražotājs, elektroenerģijas tirgotājs vai tirgus dalībnieks varētu gūt vai ir ieguvis, pārkāpjot Elektroenerģijas tirgus likuma un REMIT prasības, būtiski ir sasaistīt ietekmēšanas līdzekli ar komersanta finanšu gada neto apgrozījumu.Eiropas Komisija vairakkārt ir norādījusi, ka iedarbīgu, samērīgu un atturošu administratīvo sodu apmēram būtu jābūt tādam, lai tas pārsniegtu iespējamo komersanta ieguvumu no pārkāpuma (skat., piemēram, EK komunikāciju par sodu režīma ieviešanu finanšu pakalpojumu sektorā, <http://eur-lex.europa.eu/LexUriServ/LexUriServ.do?uri=COM:2010:0716:FIN:EN:PDF>).Lai gan regulators regulē sabiedrisko pakalpojumu sniegšanu vairākās nozarēs, katra no nozarēm ir atšķirīga (piemēram, nepieciešamās infrastruktūras dēļ). Nozares būtiski atšķiras ar to, kādas prasības nozaru speciālajos normatīvajos aktos, tostarp Eiropas Savienības normatīvajos aktos, sabiedrisko pakalpojumu sniedzējiem ir noteiktas, cik attīstīts ir tirgus šajās nozarēs, līdz ar to arī kādu kaitējumu, pārkāpjot normatīvo aktu prasības, komersants var nodarīt lietotāju (sabiedrības) interesēm. Tāpēc visas nozares nav tieši salīdzināmas un nozaru speciālo normatīvo aktu prasību ievērošanas efektīvai nodrošināšanai ir nepieciešami atšķirīgi ietekmēšanas līdzekļi. Šobrīd tikai enerģētikā ir konkrētas Eiropas Savienības normatīvo aktu prasības attiecībā uz sankciju (ietekmēšanas līdzekļu) apmēru.Jautājums par iedarbīgiem, samērīgiem un atturošiem ietekmēšanas līdzekļiem ir aktuāls elektroenerģijas tirgus uzraudzībā (pilnīga tirgus atvēršana, pārvades sistēmas operatora un sistēmas īpašnieka darbības uzraudzība, REMIT noteiktais termiņš, līdz kuram dalībvalstīm ir jāpaziņo par iedarbīgu, samērīgu un atturošu sankciju ieviešanu). Ar šiem likuma grozījumiem paredzētos ietekmēšanas līdzekļus plānots attiecināt arī uz dabasgāzes apgādes komersantiem, izdarot attiecīgos grozījumus Enerģētikas likumā un paredzot regulatoram tiesības piemērot iedarbīgus, samērīgus un atturošos ietekmēšanas līdzekļus arī dabasgāzes apgādes komersantiem. Tomēr, ņemot vērā, ka situācija dabasgāzes tirgū ir atšķirīga no situācijas elektroenerģijas tirgū, primāri ir nepieciešams pieņemt grozījumus Elektroenerģijas tirgus likumā.Latvijas likumdošanā jau šobrīd pastāv izņēmumi, kad par noteiktas nozares normatīvo aktu prasību neievērošanu tiek piemērots nevis LAPK noteiktais process un administratīvais sods, bet gan Administratīvā procesa likums un attiecīgās nozares speciālajā normatīvajā aktā noteiktais ietekmēšanas līdzeklis par konkrētiem pārkāpumiem. Tā, piemēram, Konkurences likumā Konkurences padomei ir dotas tiesības par noteiktiem pārkāpumiem piemērot naudas sodu, kas tiek aprēķināts procentuāli no tirgus dalībnieka pēdējā finanšu gada neto apgrozījuma. Tāpat Finanšu un kapitāla tirgus komisijas likums paredz Finanšu un kapitāla tirgus komisijas tiesības piemērot soda naudu. Ņemot vērā to, ka valsts nodevas par sabiedrisko pakalpojumu regulēšanu likme saskaņā ar likuma „Par sabiedrisko pakalpojumu regulatoriem” 31.panta pirmo daļu tiek aprēķināta no komersanta sniegtā sabiedriskā pakalpojuma neto apgrozījuma iepriekšējā kalendāra gadā, regulatora rīcībā ir visa informācija, lai precīzi aprēķinātu soda naudu procentuāli no attiecīgā komersanta iepriekšējā finanšu gada neto apgrozījuma. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts paredz veikt izmaiņas vairākos Elektroenerģijas tirgus likumā pantos, kā rezultātā visi elektroenerģijas lietotāji pirks elektroenerģiju brīvajā tirgū. Izmaiņu rezultātā elektroenerģijas tirgū tiktu iesaistīti visi mājsaimniecības lietotāji (ap 900 000 lietotājiem), kas patērē ap 25% elektroenerģijas.Elektroenerģijas tirgus atvēršana ieplānota uz 2013.gada 1.septembri. Plānota tirgus atvēršana paredz mājsaimniecības lietotāju ienākšanu tirgū, kuriem izvēloties elektroenerģijas tirgotāju līdz iepriekš noteiktajam datumam, pamatojoties uz MK 2011.gada 29.novembra noteikumiem Nr.914 „Elektroenerģijas tirdzniecības un lietošanas noteikumi”, līdz 2013.gada 1.septembrim arī jānoslēdz elektroenerģijas tirdzniecības līgums. Ņemot vērā Ekonomikas ministrijas prognozējamo mājsaimniecības lietotāju aktivitāti elektroenerģijas tirgotāja izvēlē, Ekonomikas ministrija likumprojektā ietvērusi normu, kas nodrošinātu ar elektroenerģijas apgādi pēc 2013.gada 1.septembra arī tos lietotājus, kas nav noslēguši elektroenerģijas piegādes līgumu ne ar vienu elektroenerģijas tirgotāju.Likumprojekts paredz paziņošanas termiņa samazināšanu par elektroenerģijas tirgotāja, ar kuru lietotājs ir noslēdzis elektroenerģijas tirdzniecības līgumu, maiņu, kas ļaus paaugstināt elastību elektroenerģijas tirgū, ka arī pozitīvi ietekmēs gan lietotājus, gan tirgotājus.Likumprojekts vienlaikus nosaka jaunu universāla pakalpojuma piedāvājuma nosacījumu noteikšanu Ministru kabinetā. Jaunais universālais pakalpojums likumprojektā ir noteikts kā obligāts tirgotāju tirdzniecības pakalpojuma piedāvājums gadījumos, ja tirgotājs piedāvā elektroenerģijas tirdzniecības pakalpojumus mājsaimniecības lietotājiem.Papildus iepriekšminētajam likumprojekts nosaka sistēmas operatoru, elektroenerģijas sistēmas īpašnieka, elektroenerģijas ražotāja, elektroenerģijas tirgotāja un tirgus dalībnieka atbildību par noteiktu Elektroenerģijas tirgus likuma un REMIT prasību neievērošanu, paredzot iedarbīgas, samērīgas un atturošas sankcijas. Konstatējot šādus pārkāpumus, regulators būs tiesīgs uzlikt pienākumu nodrošināt attiecīgo prasību ievērošanu, izteikt komersantam brīdinājumu vai uzlikt soda naudu līdz 10 % apmērā no attiecīgā elektroapgādes komersanta iepriekšējā finanšu gada neto apgrozījuma, katrā gadījumā izvērtējot, vai attiecīgais ietekmēšanas līdzeklis būs iedarbīgs, samērīgs un atturošs.Šo grozījumu mērķis ir radīt tādu regulējumu, kas atturētu sistēmas operatoru, elektroenerģijas sistēmas īpašnieku, elektroenerģijas ražotāju, elektroenerģijas tirgotāju un tirgus dalībnieku no Elektroenerģijas tirgus likumā un REMIT noteikto prasību neizpildes, un būtu samērīgs ar ieguvumu, kādu sistēmas operators, elektroenerģijas sistēmas īpašnieks, elektroenerģijas ražotājs, elektroenerģijas tirgotājs vai tirgus dalībnieks varētu gūt vai ir ieguvis, pārkāpjot minētās prasības. Tāpēc ir paredzēts soda naudu noteikt procentuāli no komersanta finanšu gada neto apgrozījuma.Ņemot vērā to, ka saskaņā ar Administratīvā procesa likuma 13.pantu un 67.panta otrās daļas 6.punktu, iestādei, izdodot administratīvo aktu, citstarp, ir jāievēro samērīguma princips un jāapsver administratīvā akta izdošanas lietderība, regulatoram jebkurā gadījumā būs jāsamēro ietekmēšanas līdzeklis ar izdarīto pārkāpumu. Turklāt likumprojekts paredz, ka regulators izdos soda naudas apmēra noteikšanas kārtību, līdz ar to, soda naudas apmērs būs diferencēts atkarībā no pārkāpuma smaguma.Elektroenerģijas tirgus likuma X nodaļa detalizēti paredz, par kādu prasību neievērošanu regulators attiecīgajam komersantam varēs piemērot ietekmēšanas līdzekļus (pienākums nodrošināt attiecīgu prasību ievērošanu, brīdinājums, soda nauda). Ņemot vērā tiesību normu piemērošanas principus un judikatūru, Elektroenerģijas tirgus likuma X nodaļā ietvertās tiesību normas attiecībā pret LAPK ietvertajām normām būs speciālās tiesību normas. Līdz ar to Elektroenerģijas tirgus likumā un REMIT noteikto prasību pārkāpumus regulators izvērtēs un ietekmēšanas līdzekļus piemēros saskaņā ar Elektroenerģijas tirgus likuma X nodaļu un Administratīvā procesa likumu. Tiesiskās skaidrības nodrošināšanai, likumprojekta 16.pantā paredzētajā Elektroenerģijas tirgus likuma 47.pantā ir ietverta tiesību norma, saskaņā ar kuru attiecībā uz Elektroenerģijas tirgus likuma 41.,  42., 43., 44., 45. un 46.pantā paredzētajiem pārkāpumiem netiks piemērots LAPK.Saskaņā ar likuma „Par sabiedrisko pakalpojumu regulatoriem” 11.panta ceturto daļu regulatora administratīvo aktu, kas izdots saskaņā ar minēto likumu, var pārsūdzēt Administratīvajā apgabaltiesā, kura lietu izskata kā pirmās instances tiesa triju tiesnešu sastāvā. Tiesas spriedumu var pārsūdzēt, iesniedzot kasācijas sūdzību. Līdz ar to arī regulatora administratīvajam aktam, kas izdots atbilstoši likumprojektam un ar kuru uzlikts pienākums nodrošināt noteiktu prasību ievērošanu, izteikts brīdinājums vai uzlikta soda nauda, ir nosakāma tāda pati pārsūdzības kārtība.Tāpat likumprojekts paredz papildināt Elektroenerģijas tirgus likumu ar normu, kurā ir noteikts tirgus dalībnieku un pārvades sistēmas operatora pienākums, veicot darbības elektroenerģijas vairumtirgū, ievērot Eiropas parlamenta un Padomes regulas Nr.1227/2011 par enerģijas vairumtirgus integritāti un pārredzamību prasības.Likumprojekts arī nosaka, ka likuma 30.panta pirmajā daļa minētie ražotāji ar 2013.gada 1.septembri zaudē tiesības pārdot elektroenerģiju publiskajam tirgotājam uz spēkā esošajiem nosacījumiem. Šobrīd ETL 30.panta pirmās daļas regulējumu izmanto 15 vēja elektrostacijas, kuras elektroenerģijas ražošanu uzsāka līdz 2002. gada 1. janvārim un kurām 8 gadus bija divkāršais elektroenerģijas vidējais tarifs, kura darbības termiņš beidzās līdz 2011. gada 1. janvārim. Pārējās elektrostacijas ir pārgājušas uz jauno Elektroenerģijas tirdzniecības likumā paredzēto regulējumu. Tiek uzskatīts, ka likuma 30.panta pirmajā daļa minētie ražotāji ir atguvuši ieguldītās investīcijas. Tomēr vienlaikus likumprojektā ir ietverta norma, ka minētie ražotāji 10 gadus no 2013.gada 1.septembra pārdod elektroenerģiju publiskajam tirgotājam par 0,0796 Ls/kWh, kas Ekonomikas ministrijas izpratnē atbilst tiesiskās paļāvības principam, jo no Elektroenerģijas tirgus likumā paredzēto grozījumu spēkā stāšanās brīža iepriekšminētiem lietotājiem 10 gadus būs garantēta augsta iepirkuma cena, kas uz doto brīdi vairāk nekā 2 reizes augstāka par elektroenerģijas tirgus cenu. Turklāt, ražotājiem joprojām ir iespēja pāriet uz pašreiz spēkā esošu Elektroenerģijas tirgus likumā ietverto regulējumu. |
| 5. | Projekta izstrādē iesaistītās institūcijas | Ekonomikas ministrijaSabiedrisko pakalpojumu regulēšanas komisija |
| 6. | Iemesli, kādēļ netika nodrošināta sabiedrības līdzdalība | Pēc projekta izsludināšanas Valsts sekretāru sanāksmē paredzēta saskaņošanas procedūra atbilstoši Ministru kabineta kārtības rullim, kā arī tā apspriešana EM Elektroenerģijas tirgus padomē. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Aptuveni 900000 elektroenerģijas galalietotāju, kam šobrīd ir tiesības pirkt elektroenerģiju par regulētu tarifu. Sistēmu operatori, tirgotāji, publiskais tirgotājs. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Ņemot vērā elektroenerģijas vairumtirdzniecības dotā brīža cenas un nākotnes tendences, kas liecina, ka būtisks cenu pieaugums uz ziemas mēnešiem nav gaidāms, tie lietotāji, kuriem elektroenerģija būs jāpērk par tirgus cenu un kļūstot par tirgus dalībniekiem varēs samazināt izdevumus par elektroenerģiju, jo tirgus cenas ir zem regulētajos tarifos iestrādātās elektroenerģijas cenas. Tomēr ir svarīgi apzināties, ka elektroenerģijas vairumtirdzniecības tirgus ir pakļautas dažādiem svārstīgiem faktoriem kā citu energoresursu cenām globālajā tirgū, klimatisko apstākļu izmaiņām, u.c. dažādiem faktoriem.Pēc elektroenerģijas tirgus atvēršanas netiks turpināta AS „Latvenergo” sociālā atbalsta kampaņa, kuras ietvaros tika nodrošināts atbalsts elektroenerģijas maksājumiem (500kWh Elektroenerģijas norēķinu kartes) iedzīvotājiem, kuriem ir piešķirts trūcīgā iedzīvotāja statuss. Līdz ar to paredzams lielāks finansiālais slogs uz pašvaldībām un sociālajiem dienestiem. |
| 4. | Tiesiskā regulējuma nefinansiālā ietekme | Esošā likuma, kā arī likumprojekta redakcijas paredz nodrošināt elektroenerģijas lietotājus ar elektroenerģiju universālā pakalpojuma un pēdējās garantētās piegādes ietvaros gadījumos, ja lietotājam nav spēkā esoša elektroenerģijas tirdzniecības līguma. Noteikts arī lietotāju pienākums norēķināties par saņemtajiem pakalpojumiem. Esošais likums un likumprojekts paredz galalietotāja tiesības bez ierobežojumiem mainīt elektroenerģijas tirgotāju, iepriekš par to paziņojot tirgotājam, ar kuru tas noslēdzis elektroenerģijas tirdzniecības līgumu. Likumprojektā paziņošanas termiņa maksimālais ilgums ir samazināts līdz 14 dienām. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (tūkst. latu) |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Valsts budžetam var rasties ieņēmumi no komersantiem uzliktajām soda naudām, kuru apjomu pašlaik nav iespējams aprēķināt. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešamas izmaiņas MK 2011.gada 29.novembra noteikumos Nr.914 „Elektroenerģijas tirdzniecības un lietošanas noteikumi”. Paredzēts, ka nepieciešamās izmaiņas tiks izstrādātas un noteikumi tiks izdoti līdz 2013.gada 1. maijam.Līdz 2013.gada 1.aprīlim tiks izstrādāts Elektroenerģijas kopējās cenas pieauguma risku ierobežošanas rīcības plāns. |
| 2. | Cita informācija | Valdības rīcības plāna (apstiprināts ar MK 16.02.2012. rīkojumu Nr.84 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai”) 17.4.punktā noteikts uzdevums Ekonomikas ministrijai sadarbībā ar VARAM izstrādāt un līdz 2013.gada 15.oktobrim iesniegt Valdībā vienotus nosacījumus dzīvokļa pabalstu saņemšanai valstī. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Direktīvas 2009/72/EK **(2009. gada 13.jūlijs)** par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu iekļautās normas nacionālajos tiesību aktos bija jāpārņem līdz 2011.gada 3.martam.Eiropas Parlamenta un Padomes regulas Nr.1227/2011 par enerģijas vairumtirgus integritāti un pārredzamību prasība par iedarbīgu, atturošu un samērīgu sankciju ieviešanu dalībvalstīm jāizpilda un par tām jāpaziņo Eiropas Komisijai ne vēlāk kā līdz 2013.gada 29.jūnijam. |
| 2. | Citas starptautiskās saistības |  |
| 3. | Cita informācija |  |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Parlamenta un Padomes Direktīvas 2009/72/EK **(2009. gada 13.jūlijs)** par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanuEiropas Parlamenta un Padomes regulas Nr.1227/2011 par enerģijas vairumtirgus integritāti un pārredzamību |
|  |
|  |  |  |  |

|  |  |  |  |
| --- | --- | --- | --- |
| A | B | C | D |
| Attiecīgā ES tiesību akta panta numurs  | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2009/72/EK 37.panta 3.punkta a) apakšpunkts un 4.punkta d) apakšpunkts | - | Elektroenerģijas tirgus likuma X nodaļa | Nacionālais tiesību akts neparedz stingrākas prasības.  |
| Regulas Nr.1227/2011 18.pants | - | Elektroenerģijas tirgus likuma 37.5pants un X nodaļa | Nacionālais tiesību akts neparedz stingrākas prasības  |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Tika sagatavots un iesniegts Saeimā atbilstošs informatīvais ziņojums. |
| 2. | Sabiedrības līdzdalība projekta izstrādē | 2013.gada 4.janvārī notika Elektroenerģijas tirgus konsultatīvās padomes sēde, kuras laikā tika sniegti priekšlikumi likumprojekta izstrādei. |
| 3. | Sabiedrības līdzdalības rezultāti | Nav |
| 4. | Saeimas un ekspertu līdzdalība | Nav |
| 5. | Cita informācija | Ekonomikas ministrijā ir izstrādāts komunikāciju plāns sakarā ar elektroenerģijas tirgus atvēršanu. Plānoti preses brīfingi un relīzes par grozījumiem Elektroenerģijas tirdzniecības likumā. Tāpat paredzēta semināra rīkošana plašsaziņas līdzekļu pārstāvjiem ar tiešraidi internetā, publiskā diskusija, komunikācija caur sociāliem tīkliem, elektroenerģijas tirgum veltītas mājas lapas izstrāde un citi pasākumi. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Projekta izpildi nodrošina elektroenerģijas, elektroenerģijas sadales sistēmas operatori, elektroenerģijas tirgotāji un Sabiedrisko pakalpojumu regulēšanas komisija. |
| 2. | Projekta izpildes ietekme uz pārvaldes funkcijām  | Projekts neparedz funkciju paplašināšanu. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Projekts šo jomu neskar. |

Ekonomikas ministrs D.Pavļuts

Vīza: Valsts sekretārs J.Pūce

07.02.2013 09:27

3802

A.Ļvovs

67013066, Aleksandrs.Lvovs@em.gov.lv